Afaceriștii cer digitalizarea controalelor din mediul privat. „Aceste instituții să se coordoneze între ele, să nu te trezești astăzi ANPC, mâine ANAF, poimâine ANSVSA”
Reprezentanții Confederației Patronale Concordia au agreat cu premierul și cu ministrul Economiei să aibă o serie de întâlniri de lucru pe tema controalelor efectuate de autorități la agenții economici, solicitând, între altele, ca astfel de acțiuni să se desfășoare „într-un mod rațional”, iar „pedepsele să fie proporționale cu abaterile constatate”, potrivit lui Radu Burnete, director executiv al Confederației Patronale Concordia.